armvectores/hy_wikipedia_2023 huggingface dataset:
Դինաստիա (հեռուստասերիալ)

«Դինաստիա» (անգլ.՝ Dynasty), ամերիկյան մելոդրամա հեռուստասերիալ, որն ստեղծվել է «ABC» հեռուստաալիքով 1981-1989 թվականներին հեռարձակված համանուն հեռուստասերիալի հիման վրա։ Հեռուստասերիալի մշակողներն են Ջոշ Շվարցը, Ստեֆանի Սևիջը և Սելի Պատրիկը։ Հեռուստասերիալի պրեմիերան կայացել է «The CW» հեռուստաալիքով 2017 թվականի հոկտեմբերի 11-ին։ 2018 թվականի ապրիլի 2-ին հեռուստասերիալը երկարացվել է երկրորդ եթերաշրջանով։ 2019 թվականի հունվարի 31-ին «The CW» և «Netflix» ընկերությունները պաշտոնապես երկարացրել են հեռուստասերիալը երրորդ եթերաշրջանով, որի պրեմիերան կայացել է 2019 թվականի հոկտեմբերի 11-ին։ 2020 թվականի հունվարի 7-ին հեռուստասերիալը երկարացվել է չորրորդ եթերաշրջանով։ 2021 թվականի փետրվարի 3-ին երկարացվել է հինգերորդ եթերաշրջանով։ Չորրորդ եթերաշրջանի պրեմիերան կայացել է 2021 թվականի մայիսի 7-ին «The CW» հեռուստաալիքով։


== Դերերում ==


=== Հիմնական կազմ ===
Էլիզաբեթ Գիլիս - Ֆելոն Քերինգթոն, Ալեքսիս Քերինգթոն
Նատալի Քելի - Քրիստալ Ֆլորես Քերինգթոն (1 եթերաշրջան)
Ջեյմս Մաքքեյ - Սթիվեն Քերինգթոն
Ռոբերտ Քրիստոֆեր Ռայլի - Մայքլ Կալհեյն
Սեմ Ադեկոգե - Ջոֆ Կոլբի
Ռաֆայել դե լա Ֆուենտե - Սեմ «Սեմի Ջո» Ջոնս
Ալան Դեյլ - Ջոզեֆ Անդերս
Գրանտ Շոու - Բլեյք Քերինգթոն
Նիկոլետ Շերիդան - Ալեքսիս Քերինգթոն
Անա Բրենդա Կոնտրերաս - Քրիստան Ջենինգս (2 եթերաշրջան)
Մեդիսոն Բրաուն - Կիրբի Անդերս (2 եթերաշրջան)
Ադամ Հուբեր - Ջեք Լիամ Ռիդլի Լաուդեն
Դանիելլա Ալոնսո - Քրիստալ Քերինգթոն (3 եթերաշրջան)


=== Երկրորդական կազմ ===
Նիկ Ուեքսլեր - Մեթյու Բլեսյդել
Բրիանա Բրաուն - Կլաուդիա Բլեյսդել
Ուոկիմա Հոլլիս - Մոնիկա Կոլբի
Դեյվ Մալդոնադո - Ուիլլի Սանտիագո


== Եթերաշրջաններ ==


== Արտադրություն ==


=== Մշակում ===
2016 թվականի սեպտեմբերին հայտնի է դարձել, որ «The CW» հեռուստաալիքի մշակման փուլում է գտնվում է 1980-ականների «Դինաստիա» օճառային օպերայի ռեմեյքը։ Ռեմեյքով զբաղվել են Ջոշ Շվարցը, Ստեֆանի Սևիջը և Սելի Պատրիկը։ Բնօրինակ հեռուստասերիալի ստեղծողները՝ Էսթեր և Ռիչարդ Շապիրոները ստացել են վերաթողարկման պրոդյուսերների պաշտոնները։ Նոր հեռուստասերիալի սյուժեի հիմքում ընկած է հարուստ ժառանգորդ Ֆելոն Քերինգթոնի և իր խորթ մոր՝ Քրիստալի դիմակայությունը։ Inside Soap Yearbook-ը անվանել է շոուի վերաթողարկման լուրը որպես «ֆանտաստիկ նորություն»։ Պիլոտային էպիզոդը նկարահանվել է Ջորջիա նահանգի Ատլանտա քաղաքում։
2017 թվականի մայիսի 10-ին «The CW» հեռուստաալիքը պատվիրել է ռեմեյք հեռուստասերիալը։ Փրեվյու թրեյլերը թողարկվել է 2017 թվականի մայիսի 18-ին։


=== Քասթինգ ===
2017 թվականին Նատալի Քելին ստացել է Քրիստալ Ֆլորեսի դերը, իսկ նույն թվականի փետրվարին հայտնի է դարձել, որ Էլիզաբեթ Գիլիսը կատարել է Ֆելոն Քերինգթոնի, Սեմ Ադեգոկեն՝ Ջեֆ Կոլբիի, իսկ Ռոբերտ Քրիստոֆեր Ռայլին՝ Մայքլ Կալհեյնի դերը։ Հաջորդիվ 2017 թվականի մարտին դերասանական կազմին են միացել Գրանտ Շոուն, որը կատարել է Բլեյք Քերինգթոնի դերը, իսկ Ռաֆայել դե լա Ֆուենտեն ընտրվել է Սեմ Ֆլորեսի՝ բնօրինակ հեռուստասերիալի Սեմի Ջո Քերինգթոնի գեյ տարբերակի դերում։ Հեռուստասերիալում դերակատարում է ունեցել նաև Ջեյմս Մաքքեյը, որը կատարել է Ֆելոնի գեյ եղբոր՝ Սթիվեն Քերինգթոնի դերը, Ալան Դեյլը, որը կատարել է Ջոզեֆ Անդերսի դերը և Բրիաննա Բրաունը, որը կատարել է Կլաուդիայի դերը։


== Ծանոթագրություններ ==


== Արտաքին հղումներ ==
Միխայլովո (գյուղ, Սեմյոնովսկի շրջան)

Անվան այլ կիրառումների համար տե՛ս՝ ՄիխայլովոՄիխայլովո (ռուս.՝ Михайлово), գյուղ Ռուսաստանի Նիժնի Նովգորոդի մարզի Սեմյոնովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վախթանգ IV (վրաց արքա)

Վախթանգ IV (վրաց.՝ ვახტანგ, 1413 - 1446), վրաց թագավոր։
Ալեքսանդր I կայսեր ավագ որդին։ Նա կառավարում էր, որպես վրացական Բագրատիոնիների հարստության ներկայացուցիչ։
Վախթանգի հոր կառավարման վերջին տարիներին կռիվներ սկսվեց նրա և իր երկու եղբայրների՝ Դմիտրիի և Գեորգիի միջև։ 1442 թվականին Վախթանգը իրեն հռչակում է Վրաստանի թագավոր, և իր երկու եղբայրներին նշանակում է մարզպաններ և հարկահաններ։ Վախթանգ IV-ը կառավարման վերջին տարիներին երկիրը թուլացել էր։ Լենկ Թեմուրի հետևորդները ներխուժեցին Վիրք։
Վախթանգ IV-ի կառավարման տարիներին թուրքմենները` Շահ Ջահանի գլխավորությամբ երրորդ անգամ ներխուժեցին Վրաստանի տարածք։ Վճռական ճակատամարտ տեղի ունեցավ Վրաստանի հարավային հատվածում` Ախալցխայում, սակայն թուրքմեններին չհաջողվեց նվաճել Վրաստանը։ 1446 թվականին արքան մահանում է և գահընկեց լինում։


== Գրականություն ==
Cyrille Toumanoff, Manuel de généalogie et de chronologie pour le Caucase chrétien (Arménie, Géorgie, Albanie), p. 127.
Alexandre Manvelichvili, Histoire de la Géorgie, Paris, Nouvelles Éditions de la Toison d'Or, 1951, 476 p., p. 255.
Nodar Assatiani et Alexandre Bendianachvili, Histoire de la Géorgie .
Marie-Félicité Brosset, Histoire de la Géorgie depuis l’Antiquité jusqu’au, v. 1-7, 1848-58
Անահիտ Վարդանյան

Անահիտ Լևոնի Վարդանյան (ծնվել է հոկտեմբերի 26-ին 1951 թվական, Երևան), ազատամարտիկ, բուժքույր։
Ավարտել է Երևանի «Էրեբունի» հիվանդանոց-կենտրոնի բուժքույրական դասընթացները (1981 թվական)։ 1988-1994 թվականներին «Սիսական» և այլ կամավորական ջոկատների, Էջմիածնի կամավորական 5-րդ բրիգադի և այլ զորամասերի կազմերում մասնակցել է ՀՀ Արարատի (Երասխ), ԼՂՀ Մարտակերտի (Գետավան, Խունկութալա, Վաղուհաս, Կիչան, Առաջաձոր և այլն), Հադրութի (Էդիլլուի ձորակի գյուղեր), Կուբաթլուի (Սանասար), Ջաբրայիլի (Ջրական), Ֆիզուլիի (Վարանդա), Լաչինի (Բերձոր) շրջանների ինքնապաշտպանական և ազատագրական մարտերին։ Փրկել է հարյուրավոր վիրավոր ազատամարտիկների կյանքը։
Stockholm Syndrome

Stockholm Syndrome՝ բրիտանական Muse ռոք-խմբի Absolution ալբոմից առաջին սինգլն է, թողարկվել է 2003 թ. հուլիսի 14-ին Mushroom Records լեյբլի կողմից։ 2003 թ. մարտին "Q" ամսագրի կողմից կազմված "Մոլորակի լավագույն 100 կիթառային հիթերը" ցանկում երգը զբաղեցրել է 44-րդ հորիզոնականը։


== Արտաքին հղումներ ==
Սինգլը muse.mu պաշտոնական կայքում Archived 2012-05-31 at the Wayback Machine.
Տեսահոլովակը YouTube կայքում
Շապովալովկա (գյուղ, Ախտիրկայի շրջան)

Անվան այլ կիրառումների համար տե՛ս՝ ՇապովալովկաՇապովալովկա (ուկրաիներեն՝ Шаповалівка), գյուղ Ուկրաինայի Սումիի մարզի Ախտիրկայի շրջանում։
2001 թվականի տվյալներով Շապովալովկա գյուղում բնակվում էր 176 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անդրեաս առաքյալի եկեղեցի

Անդրեաս առաքյալի եկեղեցի (գերմ.՝ Andreaskirche), բարոկկո եկեղեցի Գերմանիայի Հյուսիսային Հռենոս-Վեսթֆալիա նահանգի մայրաքաղաք Դյուսելդորֆում։ Եկեղեցին գտնվում է «Հին քաղաքում»՝ Andreasstraße փողոցում։ Եկեղեցու շենքը 1984 թվականից գտնվում է պետության պահպանության ներքո։


== Պատմություն ==
17-րդ դարի առաջին կեսին Վոլֆգանգ Վիլհելմ ֆոն Պֆալց-Նոյբուրգ պֆալցկոմսը թույլատրել է ճիզվիտների միաբանության գործունեությունը Հուլիխ Բերգ դքսությունում։ Այդ կապակցությամբ 1622-1629 թվականներին Դյուսելդորֆում կառուցվել է ճիզվիտական եկեղեցի և օծվել ի պատիվ Անդրեաս առաքյալի։ Շենքը կառուցվել է հակառեֆորմացիայի ժամանակների հարավգերմանական բարոկկո ոճով։
17-րդ դարի երկրորդ կեսին արևմտյան կողմից եկեղեցուն կից կառուցվել է ճիզվիտների կոլեգիայի շենքը։ 1716-1717 թվականներին հյուսիսային կողմից եկեղեցու շենքին կից ճարտարապետ Սիմոն դել Սարտոն կառուցել է Վիտելսբախների ընտանիքի դամբարանը, որին պատկանում էին Յուլիխ-Բերգ դքսության և Պֆալցի կուրֆյուրստի կառավարիչները։ Մասնավորապես դամբարանում է գտնվում 1716 թվականին մահացած Պֆալցի կուրֆյուրստ Հովհան Վիլհելմի շքեղ սարկոֆագը, որի հուշարձանը գտնվում է Markplatz հրապարակում՝ Դյուսելդորֆի քաղաքապետարանի շենքի դիմաց։
1773 թվականին ճիզվիտների միաբանության լուծարումից հետո Անդրեաս առաքյալի եկեղեցին սկսել է ծառայել որպես ծխական եկեղեցի և մնացել այդպիսին մինչև 2005 թվականը, երբ փոխանցվել է դոմինիկյան միաբանությանը։


== Եկեղեցու ներքին ձևավորում ==
Անդրեաս առաքյալի եկեղեցին ներսից շքեղորեն զարդարված է։ Եկեղեցում տեղադրված են տասներկու առաքյալների, ավետարանիչների, տարբեր սրբերի և ճիզվիտների միաբանության գործիչների բնական մեծության արձաններ։ Բարոկկո ոճի զոհասեղանը ոչնչացվել է Երկրորդ համաշխարհային պատերազմի ժամանակ։
1959-1960 թվականներին քանդակագործ Էվալդ Մատարեն ստեղծել է նոր խորան՝ եռաստիճան հարթակով, մասունքների պահպանության համար նախատեսված անոթի տեղով և երկու սպիտակ մարմարի աստիճաններով։
1782 թվականին վարպետ Պետեր Քեմփերն ստեղծել է երգեհոն։ Երգեհոնի կորպուսն ստեղծվել է վարպետներ Բերնհարդ Օրլինսկու և Յոզեֆ Ցիմերմանի կողմից։ 1900 թվականին երգեհոնի համար ավելացվել է էլեկտրա-մեխանիկական տրակտուրա։ Երկրորդ համաշխարհային պատերազմի ժամանակ վնասված երգեհոնը վերականգնվել է 1953 թվականին «Fabritius» երգեհոնային ընկերության կողմից, իսկ 1970-1971 թվականներին այն վերափոխվել է «Rudolf von Beckerath Orgelbau» երգեհոնային ֆիրմայի մասնագետների կողմից։


== Ծանոթագրություններ ==
Բաշուր (այլ կիրառումներ)

Բաշուր, կարող է վերաբերել՝

Բաշուր - գյուղ Արևմտյան Հայաստանում, Բիթլիսի վիլայեթի Սղերդի գավառում
Բաշուր - գյուղ Ռուսաստանի Ուդմուրթական հանրապետության Զավյալովսկի շրջանի կազմում
Բասկակովո (այլ կիրառումներ)

Բասկակովո, կարող է վերաբերել՝

Բասկակովո - գյուղ Ռուսաստանի Սմոլենսկի մարզի Գագարինսկի շրջանի կազմում։
Բասկակովո - գյուղ Ռուսաստանի Սմոլենսկի մարզի Ուգրանսկի շրջանի կազմում։
Դվորիշչե (գյուղ, Ուգրանսկի շրջան)

Անվան այլ կիրառումների համար տե՛ս՝ ԴվորիշչեԴվորիշչե (ռուս.՝ Дворище), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յասուշի Ակիմոտո

Յասուշի Ակիմոտո (վիետ․՝ 秋元 康, մայիսի 2, 1958(1958-05-02), Մեգուրո, Տոկիո, Ճապոնիա), ճապոնացի երաժշտական պրոդյուսեր և երգի տեքստի հեղինակ։ Գրող և սցենարիստ։ Կիոտոյի արվեստի և դիզայնի համալսարանի պրոֆեսոր և փոխնախագահ։ Շատ սիրված երգերի բառերի հեղինակ, այդ թվում՝ Onyanko Club-ի և AKB48-ի կատարած երգերից։ AKB48 ճապոնական այդլ խմբի ստեղծող և պրոդյուսեր։


== Կենսագրություն ==


=== Ստեղծագործականություն ===
Դեռ դպրոցական տարիներից սկսած՝ Ակիմոտոն սկսել է աշխատել որպես հեռուստատեսության սցենարիստ։ Որպես երգի տեքստի հեղինակ իրառաջնաելույթը նշել է 1981 թվականին, երբ նրա երգը կատարել է ճապոնական THE ALFEE խումբը։ 1983 թվականին գրել է Հիբարի Միսորայի կենդանության օրոք կատարված վերջին սինգլի՝ «Kawa no Nagare no You ni» (ճապ.՝ . 川の流れのように, Кава но нагарэ но ё:ни) բառերը։
1985-1987 թվականներից նա համագործակցել է 80-ականների հայտնի կանացի Onyanko Club այդլ խմբի հետ` լինելով նրա երաժշտական ​​պրոդյուսերը, խմբի սեփական «Yuuyake Nyan Nyan» հեռուստաշոուի, որը հեռարձակվում էր Fuji TV- ով, սցենարիստը։
1991 թվականին նա առաջնաելույթն է նշել որպես ռեժիսոր։ Շատ է գրել կինոյի համար։
Զուգահեռաբար շարունակել է աշխատել որպես երաժշտական շոուների պրոդյուսեր՝ ներառյալ ամենօրյա «Utaban»–ը TBS-ով։ Ակիմոտո Յասուշիի մի քանի գրքեր բեսթսելլեր են դարձել։ Մասնավորապես, Ակիմոտոն գրքերի հեղինակ է, որոնց հիման վրա ստեղծվել են «Մեկ բաց թողնված զանգ» (2003) և «Երկրորդ բաց թողնված զանգ» (2005) սարսափ ֆիլմերը, նաև «Ինքնասպանության երգ» ֆիլմի գաղափարի հեղինակն է (2007)։
2005 թվականին Յասուշի Ակիմոտոն սկսել է նոր նախագիծ AKB48 ճապոնական այդլ խմբի հետ։ Նա խմբի պրոդյուսերը և երգերի հեղինակն է։


== Անձնական կյանք ==
1988 թվականին Յասուշի Ակիմոտոն ամուսնացել է Onyanko Club–ի նախկին անդամ Մամիկո Տակայի հետ։


== Ծանոթագրություններ ==


== Արտաքին հղումներ ==
Մանդատորիչո

Մանդատորիչո (իտալերեն՝ Mandatoriccio), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 3047 մարդ, բնակչության խտությունը կազմում է 85 մարդ/կմ²։ Զբաղեցնում է 36 կմ² մակերես տարածք։ Փոստային ինդեքսն է՝ 87060։ Հեռախոսային կոդը՝ (+39) 0983։


== Արտաքին հղումներ ==
http://www.comunedimandatoriccio.com Archived 2010-03-02 at the Wayback Machine.


== Ծանոթագրություններ ==
Միխեևկա (գյուղ, Նովգորոդ-Վոլինսկի շրջան)

Միխեևկա (ուկրաիներեն՝ Михіївка), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։ Հիմնադրվել է 1652 թվականին։
2001 թվականի տվյալներով Միխեևկա գյուղում բնակվում էր 200 մարդ։ Բնակավայրը զբաղեցնում է 1178 կմ² տարածք։ Բնակչության խտությունը կազմում էր 169,78 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չեզոքացման եղանակներ

Չեզոքացման Եղանակներ քիմիայում, լուծույթում թթվի կամ հիմքի պարունակությունը որոշելու քանակական անաչքւզի եղանակներ։ չեզոքացման Եղանակներ․ վերլուծական քիմիայի տիարա չափական վերչուծության կարևոր եղանակներից են։ Հիմնված են չեզոքացման ռեակցիաների վրա։ Լուծույթում թթվի պարունակությունը որոշելու համար այն տիարում են հիմքի (օրինակ, NaOH, КОН) հայտնի կոնցենտրացիայի լուծույթով, հիմքի պարունակությունը որոշելու համար՝ թթվի (օրինակ, НС1, H2S04) լուծույթով։ Սովորաբար օգտագործում են թթվի և հիմքի ջրային լուծույթները, հազվադեպ՝ նրանց լուծույթները օրգանական լուծիչներում։ Տիտրման վերջնակետը որոշում են ինդիկատորների, պղտոր ու գունավոր լուծույթները տիտրելիս՝ վերչուծության էւեկտրաքիմիական եղանակների միջոցով։ չեզոքացման Եղանակներ կիրառում են քիմիական արդյունաբերության մեջ, այլ արտադրություններում՝ քիմիական վերահսկողության համար և հետազոտական աշխատանքներում։
Հոլոցեն դարաշրջանում Ասիայից անհետացած կենդանիների ցանկ

Հոլոցեն դարաշրջանում Ասիայից անհետացած կենդանիների ցանկ, որը ներառում է միայն Ասիա մայրցամաքի հոլոցենց դարաշրջանում վերացած կենդանիները։


== Գլոբալ հոլոցեն դարաշրջանի անհետացումներ ==


=== Կաթնասուններ ===
Նախապատմական անհետացումներ (Հոլոցենից սկսած մինչև 1500 թվական)

Վերջին անհետացումները (1500-ական թվականներից միչև մեր օրեր)

Հավանաբար անհետացած


=== Թռչուններ ===
Հավանաբար անհետացած


=== Սողուններ ===
Նախապատմական անհետացումներ (Հոլոցենից սկսած մինչեւ 1500 թվականը)


=== Երկկենցաղներ ===


=== Ձկներ ===
Acanthobrama hulensis 1975 թվական, Իսրայել
Cyprinus yilongensis անհայտ, Չինաստան
Gokce baligi  Alburnus akili, 1998 թվական, Թուրքիա
Siamese flat-barbelled catfish  Platytropius siamensis, 1975-1977 թվականներ, Թաիլանդ
Tristramella intermedia 1970-ական թվականներ, Իսրայել
Tristramella magdelainae անհայտ, Սիրիա


=== Փափկամարմիններ ===

Rhachistia aldabrae, ուշ 1990-ական թվականներ, Սեյշել
Gastrocopta chichijimana, անհայտ, Ճապոնիա
Gastrocopta ogasawarana, անհայտ, Ճապոնիա
Hirasea planulata, անհայտ, Ճապոնիա
Lamellidea monodonta, անհայտ, Ճապոնիա
Lamellidea nakadai, անհայտ, Ճապոնիա
Littoraria flammea, անհայտ, Չինաստան
Trochoidea picardi, անհայտ, Իսրայել
Vitrinula chaunax, անհայտ, Ճապոնիա
Vitrinula chichijimana, անհայտ, Ճապոնիա
Vitrinula hahajimana, անհայտ, Ճապոնիա


== Ծանոթագրություններ ==
Կոգուլա (այլ կիրառումներ)

Կոգուլա անունը կամ տերմինը կարող է վերաբերել հետևյալ հոդվածներին․

Կոգուլա - գյուղ Էստոնիայի Կեռլա շրջանի կազմում։
Կոգուլա - գյուղ Էստոնիայի Վալյալա շրջանի կազմում։
Նեսոդեն

Նեսոդեն (նորվ.՝ Nesodden), կոմունա Նորվեգիայի Ակերսհուս ֆյուլքեյում։ Կոմունայի վարչական կենտրոնը Նեսոդենգեն քաղաքն է։ Պաշտոնական լեզուն բուկմոլն է։ Զբաղեցնում է 61.47 կմ² տարածք։
Նեսոդեն կոմունան ստեղծել է 1838 թվականի հունիսի 1-ին։ Նախկինում կոմունայի անվանումը գրվում էր "Nesoddi": Կոմունայի վարչական կենտրոնը, գտնվելով Օսլոյի մոտ, հանդիսանում է նաև որպես արվարձան։ Այստեղ է գտնվում 1175 թվականին կառուցված Նեսոդենի եկեղեցին։


== Նեսոդենի զինանշանը ==
Նեսոդեն կոմունայի զինանշանը հաստատվել է 1986 թվականի դեկտեմբերի 12-ին և իրենից ներկայացնում է կապույտ գույնով ներկված վահան, ներքևի մասը սուր, որի վրա պատկերված է սպիտակ գույնի ուղղանկյուն, որը խորհրդանշում է կոմունայի աշխարհագրական դիրքը։ Այն գտնվում է թերակղզում։


== Բնակչություն ==
Համաձայն 2008 թվականի մարդահամարի տվյալների՝ Նեսոդեն կոմունայում բնակվում է 16.868 մարդ։ Կոմունայի բնակչության քանակը վերջին 60 տարում մոտ կրկնակի աճ է գրանցել։


== Պատկերասրահ ==

		
		
		


== Աղբյուրներ ==
Store norske leksikon. (նորվեգերեն)


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2007-09-30 at the Wayback Machine. (նորվեգերեն)


== Ծանոթագրություններ ==
Աստերոիդների ցանկ (136701-136800)

Աստերոիդների ցանկ (136601-136700)  • Աստերոիդների ցանկ  • Աստերոիդների ցանկ (136801-136900)
 Աստերոիդների ցանկ (136601-136700)  • Աստերոիդների ցանկ  • Աստերոիդների ցանկ (136801-136900)
Ալեքսանդր Բեստուժև

Ալեքսանդր Բեստուժև (ռուս.՝ Алекса́ндр Алекса́ндрович Бесту́жев, նոյեմբերի 3, 1797(1797-11-03)[…], Սանկտ Պետերբուրգ, Ռուսական կայսրություն - հունիսի 7, 1837(1837-06-07), Holy Spirit Fort, Ադլեր), ռուս գրող, դեկաբրիստ։ 1824 թվականին անդամագրվել է Հյուսիսային ընկերությանը։ Գործուն մասնակցություն է ունեցել դեկաբրիստների ապստամբությանը (1825)։
Դատապարտվել է մահապատժի, որը փոխարինվել է տաժանակրությամբ, վերջինս էլ՝ աքսորով։ Առաջին խոշոր ստեղծագործությունն է «Ուղևորություն դեպի Ռևել» (1821)։ Աքսորի տարիներին գրել է «Փորձություն» (1830), «Հույս» Ֆրեգատը» (1833), «Ամմալաթ–Բեկ» (1832), «Մոլլա–Նուր» (1836) վիպակներր։ Գրել է նաև բանաստեղծություններ։ Նյութերը տպագրվել են Մարլինսկի կեղծանվան տակ։ Բեստուժևի «Նեյգաուզենի ամրոց» վեպի հիման վրա նկարահանվել է Ասպետների բերդ ֆիլմը։ 1823-1825 թվականներին Կոնդրատի Ռիլեևի հետ համատեղ թողարկել է «Դեկաբրիստների հյուսիսային աստղը» ալմանախը։
Սպանվել է Ադլերում, լեռնցիների հետ տեղի ունեցած ընդհարման ժամանակ։


== Աշխատություններ ==
Декабристы. Биографический справочник / Под редакцией М. В. Нечкиной. — М.: Наука, 1988. — С. 20—21, 225. — 50 000 экз. — ISBN 5-02-009485-4.
Трубачёв С. С. Бестужев, Александр Александрович // Русский биографический словарь : в 25 томах. — СПб., 1900. — Т. 2: Алексинский — Бестужев-Рюмин. — С. 763—766.
Cледственное дело А. А. Бестужева (Марлинского) // «Восстание декабристов». Т. I. — С. 425—473
Тоддес, Евгений Абрамович Бестужев Александр Александрович // Русские писатели, 1800—1917 : биографический словарь. — М., 1989. — Т. 1. — С. 253—257.
Пикуль, Валентин Саввич, Исторические миниатюры "Герой своего времени", есть аудиоверсия.


== Ծանոթագրություններ ==
Լասսելյաս Պոնսանո

Լասսելյաս Պոնսանո (իսպ.`Lascellas-Ponzano), մունիցիպալիտետ Իսպանիայում` Ուեսկա պրովինցիայում (Արագոն ինքնավար համայնքում)։ Մունիցիպալիտետը գտնվում է Էլ Սոմոնտանո դե Բարբաստրո շրջանում։ Զբաղեցնում է 27.3 կմ2 տարածք։ Բնակչությունը՝ 154 մարդ (2010 թվականի տվյալներով)։


== Բնակչություն ==


== Ծանոթագրություններ ==
Դարաբի (Խարզանի գավառ)

Անվան այլ կիրառումների համար տե՛ս՝ Դարաբի (այլ կիրառումներ)Դարաբի, գյուղ Արևմտյան Հայաստանում, Բիթլիսի վիլայեթի Խարզանի գավառակում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ալեքսանդր Եսենին-Վոլպին

Ալեքսանդր Եսենին-Վոլպին (ռուս.՝ Алекса́ндр Серге́евич Есе́нин-Во́льпин, անգլ.՝ Alexander Esenin-Volpin մայիսի 12, 1924(1924-05-12), Լենինգրադ, ՌԽՖՍՀ, ԽՍՀՄ - մարտի 16, 2016(2016-03-16), Բոստոն, ԱՄՆ), ռուս և ամերիկյան մաթեմատիկոս, փիլիսոփա, բանաստեղծ։ ԽՍՀՄ-ում այլախոհական և իրավապաշտպանական շարժման առաջնորդներից մեկը, 1965 թվականի դեկտեմբերի 5-ին Մոսկվայում տեղի ունեցած «Հրապարակայնության հանրահավաքի» կազմակերպիչը։
Ռուս մեծ բանաստեղծ Սերգեյ Եսենինի և բանաստեղծ, թարգմանիչ Նադեժդա Վոլպինի որդին է։ 1970-1972 թթ. եղել է ԽՍՀՄ-ում Մարդու իրավունքների կոմիտեի փորձագետ։ Խորհրդային քաղբանտարկյալ է. եղել է բանտերում, աքսորում և հոգեբուժարաններում։ 1949 թվականին «հակախորհրդային պոեզիայի» համար նրան հարկադրաբար փակում են լենինգրադյան հատուկ հոգեբուժարանում, 1950 թվականի սեպտեմբերին նրան, որպես «սոցիալապես վտանգավոր տարրի», հինգ տարով աքսորում են Կարագանդայի մարզ։ Ստալինի մահից հետո, 1953 թվականին արժանանում է համաներման, սակայն 1959 թվականին նրան դարձյալ երկու տարով փակում են հատուկ հոգեբուժարանում։
1961 թվականին Նյու-Յորքում լույս տեսավ նրա «Գարնան տերև» ժողովածուն, որտեղ ներկայացված են նրա բանաստեղծությունները և «Ազատ փիլիսոփայական տրակտատը»։ 1968 թվականին, երբ նրան նորից փակում են հոգեբուժարանում, մի շարք հայտնի մաթեմատիկոսներ հանդես են գալիս բողոքի նամակով ընդդեմ նրա բռնի հոսպիտալացման։ 1972 թվականին, խորհրդային իշխանությունների համառ պահանջով, նա արտագաղթում է ԱՄՆ, որտեղ աշխատում է Բուֆալոյի, ապա Բոստոնի համալսարաններում։
Եսենին-Վոլպինը ԽՍՀՄ-ում այլախոհական շարժմանը նվիրված «Նրանք ընտրեցին ազատությունը» (2005) ֆիլմի հերոսներից մեկն է։


== Ալեքսանդր Եսենին-Վոլպինը հայերեն ==
Անկյունում քնած ճանճերը; Գազանանոցում; Ես ձեռքս երբեք արոր չեմ վերցրել; Փոքր ժամանակ ես չէի խաղում երեխեքի հետ; Համաքաղաքացիներ, կովեր և ցուլեր; Թախծում էի օտար երկրում; Ագռավը; Աստղը; Զինվորն ընկած է ճամփին; Մահը։ Ռուս այլախոհական պոեզիա, Ստեփանակերտ, «Ոգի-Նաիրի», 2015, էջ 250-270։ Թարգմ.՝ Խորեն Գասպարյան։


== Ծանոթագրություններ ==
Մյուսկուր

Մյուսկուր , (ֆր.՝ Muscourt), համայնք Ֆրանսիայում, որը գտնվում է Պիկարդիա մարզում՝ Էնա գավառում։ Մտնում է Վիլեր Կոտրե կանտոնի մեջ։ Համայնքի շրջանը Սուասոնն է։
Համայնքի INSEE ծածկագիրն է՝ 02534:


== Բնակչություն ==
Համայնքի բնակչությունը ըստ 2010 թվականի տվյալների կազմում է 44 մարդ։


== Տնտեսություն ==
2010 թվականին 26 մարդկանցից (15-64 տարեկան) 21-ը եղել են տնտեսապես ակտիվ, 5-ը եղել են՝ ոչ ակտիվ (ակտիվության ցուցանիշ 80,8 %, 1999 թվականին եղել է 77,8 %)։ 21 ակտիվ բնակիչներից 18 մարդ աշխատել է (12 տղամարդ և 6 կին), գործազուրկների թիվը կազմել է 3 մարդ (1 տղամարդ և 2 կին)։ 5 ոչ ակտիվ բնակիչներից 0-ը եղել է կամ աշակերտ կամ էլ ուսանող, 2-ը եղել են թոշակառու, 3-ը եղել են ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Մյուսկուր (ֆր.)
Ռավարինո

Ռավարինո (իտալերեն՝ Ravarino), կոմունա Իտալիայում, գտնվում է Էմիլիա Ռոմանիա մարզի Մոդենա գավառում։
Բնակչությունը ըստ 2004 թվականի տվյալների կազմում է 5900 մարդ։ Բնակչության միջին խտությունը՝ 190 մարդ/կմ²։ Զբաղեցնում է 28 կմ² տարածք։ Փոստային ինդեքս՝ 41017։ Հեռախոսային կոդը՝ 059։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Ֆրանկավիլլա դ'Էտե

Ֆրանկավիլլա դ'Էտե (իտալերեն՝ Francavilla d'Ete), կոմունա Իտալիայում, գտնվում է Մարկե շրջանում՝ Ֆերմո պրովինցիայում։
Բնակչությունը կազմում է 981 մարդ (2008), բնակչության խտությունը՝ 94 մարդ/կմ²։ Տարածքը կազմում է 10 կմ²։ Փոստային ինդեքս՝ 63020։ Հեռախոսային կոդ՝ 0734։
Կոմունայի հովանավորն է սուրբ Ռոխը Մոնպելեից։


== Համայնքի վարչակազմը ==
Հեռախոսահամար։ 0734 966131
Էլեկտրոնային փոստ։ չունի
Պաշտոնական կայք։ http://www.provincia.ap.it/Francavilla_D'eteArchived 2010-07-27 at the Wayback Machine.


== Արտաքին հղումներ ==
http://www.provincia.ap.it/Francavilla_D'eteArchived 2010-07-27 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Հայ կաթողիկե եկեղեցու Հյուսիսային Ամերիկայի թեմ

Հայ կաթողիկե եկեղեցու Հյուսիսային Ամերիկայի թեմ, Ամերիկահայ առաջին կաթոլիկ հոգևորականը Մարտիրոս Մկրյանն էր, որը 1899 թվականին ժամանելով Նոր Երկիր՝ ստանձնել է Բոստոնի հայ կաթոլիկ համայնքի հոգևոր հովվի պարտականությունը։ Շուտով հայ կաթոլիկ համայնրնևր են ձևավորվել նաև Փեթերսոնում, Ֆիլադելֆիայում, Ուոթերթաունում, Լոս Անջելեսում և այլուր։ Սակավաթիվ լինելու պատճառով հայ կաթոլիկները սեփական եկեղեցիներ չեն ունեցել և իրենց հոգևոր ծառայություններն իրականացրել են ամերիկյան կաթոլիկ եկեղեցիներում։ 1910 թվականին Նյու Յորրում ստեղծվել է հայ կաթոլիկ առաջին աղոթատեղին։ Հայ կաթոլիկ եկեղեցիներ հիմնվել են 1920-ական թվականների սկզբին՝ Քեմբրիջում, Ուինվաղում և այլուր։

Հետագա տարիներին հայ կաթոլիկ ոչ ստվար համայնբներ են ձևավորվել նաև այլ հայաշատ բադաթներում։ Կազմավորվել է Հայ կաթողիկե եկեղեցու Հյուսիսային Ամերիկայի բեմը (ներառում է նաև Կանադան)։ Առաջնորդարանը գտնվում է Նյու Յորքում։ Ներկայումս ԱՄՆ-ում բեմն ընդգրկում է 8 համայնբային կենտրոններ՝ իրենց եկեղեցիներով [Նյու Յորք, Պետերսոն, Ֆիլադելֆիա, Դետրոյա, Լիթըլ Ֆոլզ, Լոս Անջելես (երկու), Սան Դիեգո, Ուինվաղ, Քեմբրիջ]։ Անարատ հղության թույրերի (Ֆիլադելֆիա, Բոստոն, Լոս Անջելես) և Մխիթարյան հայրերի (Լոս Անջելես) միաբանություն ների ղեկավարությամբ գործում են դպրոցներ։
Հրատարակել են “Itemal Flame” (Նյու Ցորք) և «Վարղենիկ» (Դիրբոռն) անգլերեն և հայերեն պարբերաթերթերը։ Լոս Անջելեսում հայ կաթոլիկները հրատարակել են «Վերելք» (1982-1999) և «Ավհտաբհր» (1985 թվականից) պարբերաթերթերը։ Ներկայումս այս երկուսի միավորումով լույս է տեսնում «Ավհտաբհր Վերելք» (2000 թվականից՝ Գլենդել) հանդեսը՝ որպես ԱՄՆ-ի արևմտյան հատվածի հայ կաթոլիկ համայնքի պաշտոնաթերթ։
Եկեղեցիներին կից գործում են նաև տիկնանց և երիտասարդական միություններ։
Հայ կաթողիկե եկեղեցու Հյուսիսային Ամերիկայի բեմի առաջնորդն է հայր Հովհաննես Դերձակյանը (1995 թվականից)։
Գետիվանքի բրածո ֆլորա

Գետիկվանք, բրածո ֆլորա, բնության երկրաբանական հուշարձան Հայաստանում։ Բնության հուշարձանը գտնվում է Վայոց ձորի մարզում՝ Գետիկվանք գյուղից 3 կմ հյուսիս-արևելք, 2240 մետր բարձրության վրա։ Գրանցված է Հայաստանի Բնապահպանության նախարարության բնության պետական հուշարձանների ցանկում։ Բնության հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Լյուքսեմբուրգի մեծ դքսության ոստիկանություն

Լյուքսեմբուրգի մեծ դքսության ոստիկանություն (ֆր.՝ Police Grand-Ducale), Լյուքսեմբուրգի հիմնական իրավապաշտպան օրգանը։
Ոստիկանությունը գտնվում է Լյուքսեմբուրգի ներքին գործերի նախարարության իրավասության ներքո, սակայն վերահսկվում է Լյուքսեմբուրգի պետական մարմիների կողմից։ Լյուքսեմբուրգի ոստիկանությունը իր այսօրվա ձևով գոյություն ունի 2000 թվականի հունվարի 1-ից, երբ Լյուքսեբուրգ եկավ ժանդարմերիան:
Ոստիկանությունը պարտական է ապահովել դքսության ներքին անվտանգությունը, պահպանել հասարակական կարգը  և ղեկավորել Մեծ դքսության կողմից հրապարակված հրամանների իրականացումը։ Համաձայն դքսության կանոնակարգի՝ ոստիկանությունը պարտավոր է օգնություն ցուցաբերել զինված ուժերին ։


== Գլխավոր-տնօրեն ==
Լյուքսեմբուրգի մեծ դքսության ոստիկանության ամենաբարձր պաշտոնը գլխավոր-տնօրենն է։ Ոստիկանության ստեղծումից ի վեր Լյուքսեմբուրգը ունեցել է  4 գլխավոր-տնօրեն։


== Ծանոթագրություններ ==
Սուրբ Ստեփանոս եկեղեցի (Օրդուբադ)

Անվան այլ կիրառումների համար տե՛ս՝ Սուրբ Ստեփանոս եկեղեցի (այլ կիրառումներ)Սուրբ Ստեփանոս եկեղեցի, Հայ առաքելական եկեղեցու տաճար պատմական Մեծ Հայքի Վասպուրական նահանգի Գողթն գավառի Օրդուբադ քաղաքում, Նախիջևանի ԻՀ, ներկայիս Ադրբեջանի տարածքում։


== Պատմություն ==
Եկեղեցին կառուցվել է 12-րդ դարում։ Գտնվում է Օրդուբադի հյուսիսարևելյան հատվածում՝ բարձրադիր բլրի վրա։ Ճարտարապետն անհայտ է։ Վերանորոգվել է 17-րդ դարում և 1836 թվականին։


== Ճարտարապետություն ==
Եկեղեցին պատկանում է քառամույթ եռանավ բազիլիկա տիպին։ Մուտքը գտնվում է հյուսիսային ճակատում։ Եկեղեցու աբսիդը հնգանիստ է։ Կառուցված է կիսամշակ և սրբատաշ որձաքարից։ Եկեղեցու հարավային ճակատին կցված է ընդարձակ սեղանատունը։ Արձանագրություններ և որմնաքանդակներ չունի, սակայն ուներ 19-րդ դարի որմնանկարներ։ Ներկայումս եկեղեցին գտնվում է անմխիթար վիճակում։


=== Սեղանատուն ===
Եկեղեցու սեղանատունը թվագրվում է 17-18-րդ դարերին։ Իրենից ներկայացնում է միանավ դահլիճ։ Ճարտարապետն անհայտ է։ Կառուցված է կիսամշակ որձաքարից։ Մուտքը գտնվում է արևմտյան ճակատում։ Վերանորոգվել է 19-րդ դարում։ Ի տարբերություն եկեղեցու, սեղանատունն ամբողջովին ոչնչացված է։


== Տես նաև ==
Նախիջևանի հայկական տաճարների ցանկ
Օրդուբադ


== Ծանոթագրություններ ==
Ֆուտբոլի Անգլիայի գավաթ 1886-87

Ֆուտբոլի Անգլիայի գավաթ 1886-87 (անգլ.՝ FA Cup 1886-87), Ֆուտբոլի Անգլիայի գավաթի 16-րդ խաղարկությունն է, որում հաղթեց «Աստոն Վիլլա» ֆուտբոլային ակումբը։


== Եզրափակիչ ==
Սրբուհի Գրիգորյան

Սրբուհի Էդիկի Գրիգորյան՝ (դեկտեմբերի 29, 1973(1973-12-29), Սիսիան, Հայկական ԽՍՀ, ԽՍՀՄ), հայ քաղաքական գործիչ,ՀՀ ԱԺ 7-րդ գումարման պատգամավոր։ «Լուսավոր Հայաստան» խմբակցության անդամ։


== Կենսագրություն ==
Սրբուհի Գրիգորյանը ծնվել է 1974 թվականի դեկտեմբերի 29-ին, Սյունիքի մարզի  Սիսիան քաղաքում։


== Կրթություն ==
1997 թվականին ավարտել է Սիսիանի հումանիտար քոլեջի թարգմանչական գործ ֆակուլտետը, 2007 թվականին՝ Գորիսի պետական համալսարանի հայոց լեզվի և գրականության ֆակուլտետը՝ ստանալով հայոց լեզվի և գրականության ուսուցչուհու որակավորում։ 


== Աշխատանք ==
1996 թվականին եղել է Սիսիանի «Երիտասարդության ձայն» տեղական ռադիոհաղորդաշարի հեղինակ և վարող, 1998-2004 թվականներին՝ «Սիսիանի լրատու» տեղական ռադիոխմբագրության լրագրող-հաղորդավար, ապա խմբագիր։ 2004-2005 թվականներին եղել է  «Որոտանյան ղողանջներ» ՍՊԸ, 2005-2016 թվականներին՝ «Սիսիանի լրատու» ՍՊԸ հեռուստալրագրող, միաժամանակ՝ «Հորիզոն» («Շանթ» ՀԸ) և «Երկիրն այսօր» («Երկիր Մեդիա» ՀԸ) լրատվական ծրագրերի մարզային թղթակից։ 2007-2015 թվականներին եղել է  «Սիսիանի ձայն» թերթի խմբագիր։ 2007 թվականից դասավանդում է Հայաստանի ազգային ագրարային համալսարանի Սիսիանի մասնաճյուղում։ 2012-2016 թվականներին եղել է  Սիսիանի ավագանու անդամ։ 2015-2019 թվականներին հանդիսացել է «Սիսիանի կանանց ռեսուրս կենտրոն» հիմնադրամի հիմնադիր-տնօրեն։


== Քաղաքական գործունեություն ==
2016 թվականին առաջադրվել է Սիսիանի քաղաքապետի թեկնածու։ 2017 թվականին առաջադրվել է ՀՀ ԱԺ պատգամաբորի թեկնածու «Ելք» դաշինքի  համապետական ցուցակով։ 2018  թվականին ընտրվել է ՀՀ ԱԺ պատգամավոր Լուսավոր Հայաստան կուսակցության  համապետական ցուցակով։


== Ընտանեկան կարգավիճակ ==
Ամուսնացած չէ։


== Ծանոթագրություններ ==
Թշնամու թիկունքում 2: Գրոհող ջոկատ

Թշնամու թիկունքում 2։ Գրոհող ջոկատ (անգլ.՝ Men of War: Assault Squad), RTS ժանրի համակարգչային խաղ, մշակվել է Digitalmindsoft ընկերության կողմից և 2011 թվականի փետրվարի 25-ին ներկայացրել է 1С ընկերությունը։ Հանդիսանում է «Թշնամու թիկունքում 2» խաղի ինքնուրույն լրացումը։


== Խաղային պրոցես ==
Խաղը ունի հինգ փուլ՝ Սովետական միության փուլ, Գերմանական փուլ, Ամերիկյան փուլ, Բրիտանական փուլ և Ճապոնական փուլ։ Խաղը խաղացողին հնարավորություն է տալիս միայն ծանոթանալ խաղային պրոցեսի հետ և չունի սյուժե։ Ամեն փուլ ունի 5 առաջադրանք դրանցից երեքառաջադրանքում խաղացողը գրոհում է թշնամական դիրքերը, մեկ առաջադրանք իր մեջ պարունակում է քո դիրքերի պաշտպանություն, ապա հակահարված և ևս մեկ առաջադրանքում խաղացողը պետք է թչ մեծ ջոկատով կատարի թիկունքային մարտական գործողույթուններ։ Ամերիկյան փուլը ունի ավելացված հանձնարարությունը, որը խաղային վարժանք է և ծանոթացնում է խաղացողին խաղային պրոցեսի յուրահատկություններին։ Բացի դրանից ավելի ուշ խաղում ավելացել է ևս երկու լրացուցիչ առաջարդանք «Սուրբ ծնունդ» և «Բարբիքյու»առաջադրանքները։ Բոլոր ազգերն էլ ունեն իրենց եզակի մարտական միավորը (հետևակը, զրահատեխնիկան), նաև հատուկ կարողություններ ավիահարված, հրետանային հարված և այլն։
Խաղի ընթացքում խաղացողից պահանջվում է ղեկավարել մարտական ջոկատները և տեխնիկան, որոնք կարելի է մարտադաշտ բերել պաշտպանության միավորներով։ Միավորները կարելի է ստանալ գրավելով և պաշտպանելով հսկիչ կետերը։ Նոր դիրքերի գրավումը հնարավորություն է տալիս ավելի լավ մարտական միավորներ և հատուկ կարողություններ մարտադաշտ բերել։ Միայնակ խաղի հիմնական թիրախն է գրավել քարտեզի վրա գտնվող բոլոր կարևոր դիրքերը։
Խաղը մնացած այս ժանրի խաղերից տարբերվում է պաշտպանական սիստեմով, ամեն մարտական միավորի մոտ եղած գույքով, ձեռքի ուղիղ կառավարման հնարավորությամբ, համակարգի մոդուլային վնասով։
Խաղում գոյություն ունի քարտեզի խմբագիր։ Դա օգտվողին թույլ է տալիս նոր քարտեզի տեսքով կառուցել մեծաթիվ մոդիֆիկացիաներ։


== Ծանոթագրություններ ==
Ոսկեգլուխ առյուծային թամարին

Ոսկեգլուխ առյուծային թամարին (լատ.՝ Leontopithecus chrysomelas), ոչ մեծ պրիմատ թամարինների ընտանիքից։ Բրազիլիայի էնդեմիկ, որտեղ հանդիպում է արևադարձային անտառներում Բահիա նահանգում։


== Նկարագրություն ==
Ժանիքները մեծ են, գլուխը և մարմինը փոքր։ Մորթին հիմնականում սև է, բաշը ոսկեգույն։ Առջևի վերջույթների և պոչի վրա կան ոսկեգույն հետքեր։ Սեռական դիմորֆիզմը արտահայտված չէ։ Մարմնի երկարությունը կազմում է 200-ից մինչև 336 մմ, պոչի երկարությունը 315-ից մինչև 400 մմ։


== Օրաբաժին ==
Ամենակեր են, օրաբաժինը շատ լայն է։ Օրաբաժնի մեջ մտնում են բույսի ընձյուղներ, ծաղիկներ, նեկտար, միջատներ և թրթուրներ, սարդեր, խխունջներ, մանր ողնաշարավորներ, ինչպիսիք են գորտեր, մողեսներ, թռչնի ձվեր և փոքր օձեր։ Օրաբաժնի լրացում հանդիսանում են ծառային հյութերը, չնայած այս տեսակը շատ հազվադեպ է օգտագործում։


== Վարվելակերպ ==
Բնության մեջ ոսկեգլուխ առյուծային թամարինը իր ժամանակի մոտ 50 %-ը անցկացնում են իրենց տարածքի ընդամենը 11 %-ի վրա։ Իրենց հայտնվելը այս կամ այն տարածքի վրա կապված է սննդի հասանելիության հետ։ Խմբերը գրեթե չեն փոխներգործում միմյանց հետ, սակայն եթե դա տեղի է ունենում կենդանիները իրենց պահում են շատ ագրեսիվ, արտաբերում են սարսափելի ձայներ, և հրահրում են կռիվներ։ Խմբի տարածքը բավականին մեծ է այդ չափի պրիմատների համար։ Միջինում տարածքի մակերեսը կազմում է ավելի քան 100 հեկտար։ Տարբեր խմբերի տարածքները ուժեղ հատվում են։
Զբաղեցնում են անտառների միջին հարկերը 3-ից 10 մ բարձրության վրա։ Նախընտրում են հաստատվել առաջնային, նաև երկրորդային անտառներում։ Խմբում տեսակների քանակների տարբերությունը 2-ից մինչև 11 է։ Խմբի կազմը որոշվում է տարբեր հետազոտությունների միջոցով, ինչպես մեկ էգ, երկու արու և նրանց սերունդը, մեկ արու, երկու էգ և նրանց սերունդը, կամ մեկ արու, մեկ էգ և նրանց սերունդը։ Համապատասխան այս պրիմատներին վերագրում են կամ միամուսնություն, կամ բազմակնություն։ Սերնդի մասին հոգեն տանում ինչպես էգերը, այնպես էլ արուները։


== Պոպուլյացիայի ստատուս ==
1982 թվականին Բնության պահպանության միջազգային միություն-ը այս տեսակին վերագրել է պահպանման ստատուս «անհետացող»։ Այդ ստատուսը բազմիցս պահպանվում է։ 2008 թվականի գնահատմամբ պոպուլյացիան երեք սերնդի ընթացքում կրճատվել է 50 %-ով (21 տարի)։ Պոպուլյացիայի գլխավոր վտանգը, դա արտաքին միջավայրի քայքայումն է և ֆրագմենտացիան։


== Ծանոթագրություններ ==
(4400) Բագրիանա

(4400) Բագրիանա (անգլ.՝ Bagryana), աստերոիդ աստերոիդների հիմնական գոտում։ Հայտնաբերվել է 1985 թվականի օգոստոսի 24-ին Բուլղարիայի ազգային աստղադիտարանի կողմից Սմոլյանում։
Միջին հեռավորությունը Արեգակից կազմում է 2,367433 ա. մ., առավելագույնը մոտենում է 2,0386 ա. մ. հեռավորության վրա և հեռանում 2,6963 ա. մ.։ Արեգակի շուրջ մեկ ամբողջական պտույտ է կատարում 1330,5 երկրային օրվա ընթացքում, իր ուղեծրով շարժվելով միջինում 0,270575 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,38° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4400) Բագրիանա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աշտարակի գինու գործարան

Աշտարակի գինու գործարան գինեգործական ձեռնարկություն Հայաստանում։
Գտնվում էր Օշական գյուղում, ուներ բաժանմունքներ Աշտարակում և Ոսկեվազում։ Կազմակերպվել է 1932 թվականին։ 1953 թվականին շահագործման է հանձնվել գործարանի նոր շենքը։ Հագեցված է գինեգործական ժամանակակից տեխնիկայով, ունի 10000 խաղողի վերամշակման կարողություն (գինեգործական սեզոնում)։ Վերամշակվող խաղողի հիմնական տեսակը ոսկեհատն է (խարջին), որից պատրաստվում են բարձրորակ տեսակավոր գինիներ, սեղանի և թնդեցրած գինենյութեր։ Նրա «Աշտարակ», «Օշական», «Բյուրական» և «Ոսկեվազ» գինիները միջազգային է միութենական համտեսներում և ցուցահանդեսներում շահել են 10 մեդալ (3 ոսկե, 7 արծաթե)։ Խաղողի վերամշակումր գործարանում 1980 թվականին հասել է 15 հազար տոննայի։
Զաբոլոտ (գյուղ, Ռոդոմիշլինսկի շրջան)

Անվան այլ կիրառումների համար տե՛ս՝ ԶաբոլոտԶաբոլոտ (ուկրաիներեն՝ Заболоть), գյուղ Ուկրաինայի Ժիտոմիրի մարզի Ռոդոմիշլինսկի շրջանում։
2001 թվականի տվյալներով Զաբոլոտ գյուղում բնակվում էր 770 մարդ։ Բնակավայրը զբաղեցնում է 2679 կմ² տարածք։ Բնակչության խտությունը կազմում էր 287,42 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էպֆիգ

Էպֆիգ (ֆր.՝ Epfig), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 2187 մարդ, բնակչության խտությունը` 99.86 մարդ/կմ²։ Բնակավայրը զբաղեցնում է 21.9 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 33 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1416 աշխատունակ (15-64 տարեկան)  բնակիչ, որոնցից ակտիվ էին 1079-ը, իսկ ոչ ակտիվները` 337։ Ակտիվության ցուցանիշը կազմում է 76,2 %։ 1079 աշխատունակ մարդկանցից աշխատել է 1018 անձ (527 տղամարդ և 491 կին)։ Գործազուրկ են եղել 61 անձ (28 տղամարդ և 33 կին)։ 337 անաշխատունակներից 129-ը եղել են աշակերտներ կամ ուսանողներ, 134-ը` թոշակառուներ, իսկ 74-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ուլյանովկա (ավան, Տուլչինի շրջան)

Անվան այլ կիրառումների համար տե՛ս՝ ՈւլյանովկաՈւլյանովկա (ուկրաիներեն՝ Улянівка), ավան Ուկրաինայի Վիննիցայի մարզի Տուլչինի շրջանում։
2001 թվականի տվյալներով Ուլյանովկա ավանում բնակվում էր 268 մարդ։ Բնակավայրը զբաղեցնում է 11922 կմ² տարածք։ Բնակչության խտությունը կազմում էր 22,48 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Նյոնոկսա

Նյոնոկսա (ռուս.՝ Нёнокса), գյուղ Ռուսաստանի Արխանգելսկի մարզի Սևերոդվինսկի քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 468 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆուտբոլի Անգլիայի գավաթ 1920-21

Ֆուտբոլի Անգլիայի գավաթ 1920-21 (անգլ.՝ 1920-21 FA Cup), Ֆուտբոլի Անգլիայի գավաթի 46-րդ խաղարկությունն է, որում հաղթեց «Տոտենհեմ Հոտսպուր» ֆուտբոլային ակումբը։


== Եզրափակիչ ==
Մելանի Չարթոֆֆ

Մելանի Չարթոֆֆ (անգլ․ Melanie Chartoff, 1948 դեկտեմբերի 15, Նյու-Հեյվեն, Կոնեկտիկուտ, ԱՄՆ), ամերիկացի դերասանուհի, ռեժիսոր և պրոդյուսեր։


== Կենսագրություն և կարիերա ==
Մելանի Չարթոֆֆը ծնվել է 1948 թվականի դեկտեմբերի 15-ին Նյու Հեյվեն (նահանգ Կոննեկտիկուտ, ԱՄՆ)։ Նա ավարտել է Ուեսթ Հեյվենյան  միջնակարգ դպրոցը և Ադելֆի համալսարանը, որտեղ  արվեստի ոլորտում ստացել է  բակալավրի աստիճան։
Նա հայտնի է դարձել իր կատակերգական  «Հինգշաբթիներ (ռուս․ Пятницы )»  սերիալում ABC-ում (1980-182), իսկ 1990-ական թվականներին նկարահանվել է «Պարկեր Լյուիսը չի կորչում (ռուս․ Паркер Льюис не теряется )» սիթքոմում Fox-ում։
1991 թվականին Չարթոֆֆը և նրա կոլեգա դերասան Մայքլ Բելլը (անգլ․ ռուս․) հորինել և արտոնագրել են Graway Rotating Drain, որը սարքավորում էր ջրի վերօգտագործման համար։
2006 թվականին  Սալլիի կերպարում խաղացել է «Հուսահատ տնտեսուհիները» հեռուստասերիալում։
Նա կրկնօրինակել  է Դիդի Փիկլզի և Մինքու Տատիկի կերպարները  «Ա՜խ այս երեխաները» և «Երեխաները մեծացան»  մուլտիսերիալներում։
2013 թվականի հուլիսի 5-ից Մելանին ամուսնացած է հոգեբան Սթեն Ֆրիդմանի հետ։


== Ֆիլմերի ընտրանի ==


== Ծանոթագրություններ ==
Նուն եպիսկոպոս

Նուն եպիսկոպոս (4-րդ դար - 466), հայ հոգևորական, Սյունիքի 4-րդ եպիսկոպոս (458-466)։


== Կենսագրություն ==
Նուն եպիսկոպոսը 458 թվականին Սյունիքի եպիսկոպոս է ձեռնադրվել, հաջորդելով՝ Անանիա Ա-ին (415-458)։ Նրան հաջորդել է Գաղատ եպիսկոպոսը (466-483)։


== Ծանոթագրություններ ==
Դրևնիե Կուրգանի (Կաշարսկի շրջան)

ԴրևնիեԿուրգանի (ռուս.՝ Древние Курганы), ավան Ռուսաստանի Ռոստովի մարզի Կաշարսկի շրջանում։ Մտնում է Վերխնեսվեչնիկովսկի գյուղական համայնքի կազմի մեջ։
Չորդվանք

Չորդվանք, վանք Մեծ Հայքի Տայք (Խորագույն Հայք) նահանգի Արսյացփոր գավառում, Ճորոխ գետի ձախ ափին, Բերդագրակ գյուղաքաղաքի մոտ։
Կարելի է հանդիպել անվանման նաև Չորրորդ վանք, Ոթխթա եկլեսի կամ Չորդվան տարբերակները։


== Պատմություն ==
Հիմնադրվել է 4-5-րդ դարերում, վերանորոգվել՝ 9-10-րդ դարերում։ Կառուցված է եռանավ բազիլիկ ոճով։ Միջին դարերում հանդիսանում էր Մամիկոնյաններից սերված Թոռնիկյանների հոգևոր կենտրոնը- որի եպիսկոպոսները կրում էին Չորդվանել (այսինքն՝ չորդվանեցի) տիտղոսը։ Պատերին մնացել էին հայերեն եղծված վիմագիր արձանագրություններ։


== Ծանոթագրություններ ==
Թեկվոնդոյի Եվրոպայի առաջնություն 2014

Թեկվոնդոյի Եվրոպայի առաջնություն 2014, անցկացվել է 2014 թվականի մայիսի 1-ից 4-ը Ադրբեջանի մայրաքաղաք Բաքվում։


== Մեդալներ ==


=== Մեդալակիրներ ===


==== Տղամարդիկ ====


==== Կանայք ====


== Աղբյուր ==
Արդյունքները www.taekwondodata.com կայքում
Ռոստիսլավ Պինկավա

Ռոստիսլավ Բոգուսլավովիչ Պինկավա (ռուս.՝ Ростислав Богуславович Пинкава, նոյեմբերի 28, 1925(1925-11-28), Մոսկվա, ԽՍՀՄ), ռուս խորհրդային գեղանկարիչ, գրաֆիկ և մանկավարժ, Ռուսաստանի Դաշնության վաստակավոր նկարիչ (2001), Սանկտ Պետերբուրգի Շտիգլիցի անվան գեղարվեստաարդյունաբերական ակադեմիայի պրոֆեսոր, Սանկտ Պետերբուրգի նկարիչների միության անդամ (մինչև 1992 թվականը՝ ՌԽՖՍՀ նկարիչների միության Լենինգրադի կազմակերպություն)։


== Կենսագրություն ==
Ռոստիսլավ Պինկավան ծնվել է 1925 թվականի նոյեմբերի 28-ին Մոսկվայում։ 1939 թվականին ընդունվել է Համառուսաստանյան գեղարվեստի ակադեմիային առընթեր գեղարվեստի միջնակարգ դպրոց։ 1942 թվականի փետրվարին դպրոցի աշակերտների հետ միասին Լենինգրադից տարահանվել է Սամարղանդ։
1943 թվականին զորակոչվել է Կարմիր բանակ, մասնակցել մարտերի 3-րդ Ուկրաինական ճակատում։ Կապի գվարդիական առանձին գումարտակի կազմում մասնակցել է Բուլղարիայի, Հարավսլավիայի, Հունգարիայի, Ավստրիայի ազատագրմանը։ Պարգևատրվել է «Մարտական ծառայության», «Գերմանիայի նկատմամբ հաղթանակի համար» մեդալներով։
Զորացրվելուց հետո 1950 թվականին վերադարձել է Լենինգրադ և շարունակել սովորել գեղարվեստի միջնակարգ դպրոցում, որն ավարտել է 1952 թվականին։ Նույն թվականին ընդունվել է Լենինգրադի Ի․ Ռեպինի անվան գեղանկարչության, քանդակագործության և ճարտարապետության ինստիտուտ, որն ավարտել է 1958 թվականին Յուրի Նեպրինցևի արվեստանոցում՝ նկարչի որակավորման շնորհմամբ։ Դիպլոմային աշխատանքը եղել է  «Ս. Կիրովը որսի ժամանակ» (ռուս.՝ «С. Киров на охоте») նկարը։
1960 թվականից մասնակցել է ցուցահանդեսների՝ ցուցադրելով իր աշխատանքները Լենինգրադի կերպարվեստի առաջատար վարպետների ստեղծագործությունների հետ միասին։ Ստեղծել է բնանկարներ, նատյուրմորտներ, դիմանկարներ։ 1972 թվականին ընդունվել է Լենինգրադի նկարիչների միության անդամ։ 1966 թվականից դասավանդել է Լենինգրադի Վ․ Մուխինայի անվան բարձրագույն գեղարվեստա-արդյունաբերական ուսումնարանի ընդհանուր գեղանկարչության ամբիոնում, պրոֆեսոր, Ռուսաստանի Դաշնության վաստակավոր նկարիչ։ Ռոստիսլավ Պինկավայի ստեղծագործությունների թվում են՝ «Նատյուրմորտ» (1964), «Մոր դիմանկարը» (1967), «Նատյուրմորտ» (1968), «Քանդակագործ Ն. Դոլինսկայայի դիմանկարը», «Ինքնաեռ և խնձորներ։ Նատյուրմորտ» (երկուսն էլ 1971), «Պատուհան», «Նատյուրմորտ խնձորներով»  (երկուսն էլ 1973), «Արևածագ» (1975), «Դաշտային ծաղիկներ» (1979), «Օքսանա» (1983), «Նևրոպաթոլոգ Կ․ Վեսելովայի դիմանկարը», «Նավակների կայան» (ռուս.՝ «Лодочная станция») (երկուսն էլ 1987) և այլն։
Ռոստիսլավ Պինկավայի ստեղծագործությունները գտնվում են թանգարաններում և մասնավոր հավաքածուներում Ռուսաստանում, Գերմանիայում, Մեծ Բրիտանիայում, Ֆրանսիայում, Դանիայում, Ավստրիայում, ԱՄՆ-ում, Բուլղարիայում և այլ երկրներում։ 


== Ծանոթագրություններ ==


== Աղբյուրներ ==
(8608) Չելոմեյ

(8608) Չելոմեյ (անգլ.՝ Chelomey), աստերոիդ աստերոիդների հիմնական գոտում։ Հայտնաբերվել է 1976 թվականի դեկտեմբերի 16-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,269103 ա. մ., առավելագույնը մոտենում է 1,9634 ա. մ. հեռավորության վրա և հեռանում 2,5748 ա. մ.։ Արեգակի շուրջ մեկ ամբողջական պտույտ է կատարում 1248,47 երկրային օրվա ընթացքում, իր ուղեծրով շարժվելով միջինում 0,288352 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8608) Չելոմեյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լևոն Սյունի

Լևոն Գարեգինի Սյունի (մոտավորապես 1880, Սեբաստիա, Սեբաստիայի նահանգ- 22 դեկտեմբերի, 1915 (կամ 1916, Կարին), հայ բժիշկ։


== Կենսագրություն ==
Ծնվել է մոտավորապես 1880 թվականին Սեբաստիայի նահանգի Սեբաստիա քաղաքում՝ անվանի բժիշկ Գարեգին Սյունիի (Հեքիմյան, 1851-1939) ընտանիքում, այլ աղբյուրում՝ առևտրականի ընտանիքում։ 1900/1905 թվականին ավարտել է Բեյրութի ամերիկյան համալսարանի բժշկական ֆակուլտետը։ 1914 թվականից Սեբաստիա քաղաքի հայկական ազգային հիվանդանոցում (հիմնադրվել է 1889 թվականին) և կառավարական հիվանդանոցում բժիշկ (վիրաբույժ) է աշխատել։
1914 թվականին՝ Առաջին համաշխարհային պատերազմի ժամանակ, զորակոչվել է օսմանյան բանակ և զինվորական բժիշկ ծառայել 10-րդ զորաբաժնի Կարինի շրջուն հիվանդանոցում։ 1915 թվականի դեկտեմբերի 22-ին մահացել է ժանտախտից կամ թոքախտից, այլ աղբյուրում՝ 1916 թվականին սպանվել է Կարինի ռազմաճակատում։


== Գրականություն ==
Հայ բժշկութեան տուած զոհերը, ցուցակագրուած վաւերական փաստերով, Կ. Պոլիս, 1919։
Գուժկան Սեբաստիոյ (Կ. Գաբիկեան), Եղեռնապատում Փոքուն Հայոց եւ նորին մեծի մայրաքաղաքին Սեբաստիոյ, Պոսթըն, 1924։
Յարման Արսեն, Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիվանդանոցի (թուրքերեն), Ստամբուլ, 2001։
Խաչատրյան Լ. և ուրիշներ, Ցուցակ Հայոց ցեղասպանության զոհերի (1915-1923), գիրք 1, Սեբաստիայի նահանգ, Երևան, 2004։
Քէստենեան Հրաչ, Պէյրութի Ամերիկեան Համալսարանէն Շրջանաւարտ Եւ Մեծ Եղեռնին Նահատակուած Հայ Բժիշկներ, «Ազ­դակ», 01-11-2012։


== Աղբյուր ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Հասկովոյի մարզ

Հասկովոյի մարզ (բուլղար․՝ Област Хасково), Բուլղարիայի քսանութ մարզերից մեկը, երկրի Հարավ-կենտրոնական տարածաշրջանում։ Մայրաքաղաքը Հասկովո քաղաքն է։
Զորա

Զորա, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ադիաման

Ադիաման, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ֆրիդրիխ Վոլֆ

Ֆրիդրիխ Վոլֆ (գերմ.՝ Friedrich Wolf, դեկտեմբերի 23, 1888(1888-12-23)[…], Նոյվիդ, Ռայնլանդ Պֆալց - հոկտեմբերի 5, 1953(1953-10-05)[…], Լենից, Օրանիենբուրգ, Բրանդենբուրգ, Գերմանիա), գերմանացի դրամատուրգ։ Կրթությամբ՝ բժիշկ։
1918 թվականից հետո մասնակցել է գերմանական պրոլետարիատի հեղափոխական կռիվներին։ Վոլֆի վաղ շրջանի պիեսները գրված են էքսպրեսիոնիզմի ոգով։ Հետագա պիեսներում՝ «Խեղճ Կոնրադը» (1924 թվական), «Ցիանակալիում» (1929 թվական), «Նավաստիները Կաթարոյից» (1930 թվական), Վոլֆն անցել է ռեալիստական ու հեղափոխական դիրքերը։ Ֆաշիստական վարչակարգ հաստատվելուց հետո՝ 1933 թվականին, տարագրվել է Խորհրդային Միություն, որտեղ գրել է «Պրոֆեսոր Մամլոք» (1934 թվական), «Ֆլորիդսդորֆ» (1935 թվական), «Տրոյական ձի» (1937 թվական), «Բոմարշե կամ «Ֆիգարոյի» ծնունդը» (1941 թվական) հակաֆաշիստական պիեսները, «Երկուսը սահմանի վրա» (1938 թվական) վեպը։ Հայրենական մեծ պատերազմի ժամանակ (1941–1945 թվականներ) մասնակցել է հիտլերյան զորքերին ուղղված հակաֆաշիստական պրոպագանդային։ Պարգևատրվել է Կարմիր աստղի շքանշանով։ 1945 թվականին վերադարձել է հայրենիք։ Եղել է Արևելյան Գերմանիայի դեսպանը Լեհաստանում։ Հետագայում հրատարակել է «Քաղաքագլուխ Աննան» (1950 թվական), «Թոմաս Մյունցեր» (1953 թվական) պիեսները, «Թռչող ափսեներ» (1952 թվական) վեպը։ ԳԴՀ ազգային մրցանակ (1949 թվական, 1950 թվական)։


== Ստեղծագործություններ ==


== Ծանոթագրություններ ==
Լոպատինո (գյուղ, Կրասնոբակովսկի շրջան)

Անվան այլ կիրառումների համար տե՛ս՝ ԼոպատինոԼոպատինո (ռուս.՝ Лопатино), գյուղ Ռուսաստանի, Նիժնի Նովգորոդի մարզի Կրասնոբակովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ցետանային թիվ

Ցետանային թիվ, շարժիչի գլանում դիզելային վառելանյութի ինքնաբոցավառ ունակությունը քանակապես բնորոշող մեծություն։ Որոշվում է խիստ որոշակի պայմաններում աշխատող շարժիչում՝ վառելանյութը էտալոնայինի հետ համեմատելով (նման է բենզինի օկտանային թիվը որոշելուն)։ էտալոնային վառելանյութերն են ցետանի՝ CH3-(CH2)14-CH3 (հեքսադեկան, Ցետանային թիվը՝ 100) և а մեթիլնավթալինի (Ցետանային թիվը՝ 0) խառնուրդները․ Ցետանային թիվը այդպիսի խառնուրդում ցետանի ծավալային %-ն է։ Դիզելային շարժիչի բնական աշխատանքն ապահովում են 40-50-ից ոչ պակաս Ցետանային թիվ ունեցող վառելանյութերը։ Ցետանային թիվը կարելի է մեծացնել հավելանյութեր ավելացնելով, օրինակ, 0,5-1 % իզոպրոպիլնիտրատ ավելացնելիս վառելանյութի Ցետանային թիվը մեծանում է 8-12-ով։
Ուրուկուրիտուբա

Ուրուկուրիտուբա  (պորտ.՝ Urucurituba), համայնք Բրազիլիայում՝ Ամազոնաս նահանգի կազմում։ Գտնվում է Ամազոնաս նահանգի կենտրոնական մարզում։ Մտնում է Իտակոատիարա գավառի կազմի մեջ։


== Ծանոթագրություններ ==